Аԥсуа спортсменцәа аԥыжәаратә ҭыԥқәа ргеит каратеномичи азы Москватәи атурнир аҿы
СССР Афырхаҵа, аинрал-маиор Геннади Заицев ихьӡ зху амилаҭбжьаратә спорт-патриоттә фестиваль "Уаиааины ухынҳәы" мҩаԥысуан Москватәи аобласт, Лиуберцы ақалақь аҿы.
АҞӘА, жьҭаара 25- Sputnik. Аԥснытәи аспортсменцәа амедалқәа ааба ранашьахеит СССР Афырхаҵа, аинрал-маиор Геннади Заицев ихьӡ зху амилаҭбжьаратә спорт-патриоттә фестиваль "Уаиааины ухынҳәы" аҿы, Москва. Абри атәы Facebook аҿтәи адаҟьаҿы иҩит Геннади Ҵлаииа.
Атурнир аихшьаалақәа рыла аиааира игеит Геннади Ҵлаииа, дықәгылон 75 кьыла зкапануаз рыбжьара.
75 кьыла еиҳаз ркатегориаҿы аҩбатәи аҭыԥ никылеит Смел Саӡба.
Аԥснытәи аспортсменцәа еиуеиԥшым карате ахкқәа: иахара ката, ката каратэномичи, ката Шотокан, тамесивари, кумите Шотокан рҟны иқәгылан.
Арҭ ахырхарҭақәа рҿы акаратистцәа аҩбатәии ахԥатәии аҭыԥқәа ранашьан. Аихшьаалала Геннади Ҵлаииа хә-медалк ианашьахеит – хә-хьык, ҩ-разнык, ҩ-џьазк. Смел Саӡба х-медалк даиааит- разнык, ҩ-џьазк.
Аԥснытәи акоманда напхгара аиҭон азыҟаҵаҩ, каратэномичи жәларбжьаратәи акласс азҟаза, каратеномичи Аԥснытәи Афедерациа ахада Ҭемур Ҵлаииа.